
Elephant Daycare na lokalidat nobo 


Elephant Daycare a habri djasabra atardi na nan lokalidat nobo den Kaya Merengue. Foto ta mustra e lidernan ku 
ta atendé ku e muchanan na Elephant Daycare e atardi di apertura. 

INVITASHON REUNION 


Direktiva di Union di Penshonado pa Adelanto i Hustisia 
di akuerdo ku artikulo 17, insiso 2 i 3 di statuto i artikulo 7 
di reglamentu doméstiko, ta invitá tur su miembronan na 
su 
Reunion general statutario 2022 
NA BONEIRU 
Fecha : djadumingu 28 ougùstùs 2022 
Lugá : Sala reunion edifisio di Scouting na 
Kaya Nikiboko Nrd. 2 
. Ora : 11.30 a.m. 


AGÈNDA: 
1. Apèrtura 
2. Aprobashon di agènda 
3. Partisipashon 
4. Fiha nótulonan di Reunion General statutario di dia 
18 di ougùstùs 2019 na Boneiru. 
5. Fiha notulonan di Reunion General statutario di dia 
11 ougùstùs 2019 na Kòrsou 
6. Fiha relato anual 2019 i 2020 di sekretario 
7. Fiha relato finansiero 2019 i 2020 di tesorero 
8. Fiha relato di komishon di kontròl finansiero 2019 i 
2020 
9. Fiha kontribushon pa aña 2023 
10. Fiha presupuesto di UPAH pa aña 2023 
11. Nombramentu di un komishon nobo di kontròl 
finansiero 
12. Relato anual Komishon di Aktividat di UPAH 
13. Maneho di Direktiva 
14. Nombramentu di Komishon pa elekshon di miembro 
pa Direktiva 
15. Elekshon di miembro pa Direktiva 
16. Resultado di elekshon di miembro pa Direktiva 
17. Proposishon(nan) di Direktiva i/o di miembronan 
(artíkulo 17 lèter h di statuto i artíkulo 8 di 
Reglamento Doméstiko) 
18. Turno liber 
19. Klousura. 


Presidente 
Sekretario 
Tesorero 
O. Martina 
R. Vornis 
W. Ernestina 


KRALENDIJK – Djára- 
son 17 di ougùstùs 2022 
i djaweps 18 di ougùstùs 
2022 Korte den Promé- 
Instansia a atendé e kaso 
di vários atrako i kiebro. 
Ministerio Públiko a tene 
e hòmbernan Timothy D., 
Shakiem J., Nathaniel.T, 
Bernard A., Jokennys F. i 
Jamerickson P. responsabel 
pa ku e echonan kastigabel 
aki. 
Durante e huisio riba 17 
di ougùstùs último, Joken- 
nys ta menshoná e nòmber 
di Renzo Engelhardt komo 
esun ku a inisiá e plan pa 
kometé e krímennan aki. 
Riba 18 di ougùstùs fi s- 
kal tabata kuestioná Timo- 
thy D. “Ken su plan tabata 
pa hasi esaki?” 
“Esun ku a bini ku e plan 
ni sikiera a detené”, Timo- 
thy a kontestá. 
“Ken e ta ?”, fi skal ta 
puntra. 
“Mi ta kere ku ayera e 


Sospechosonan ta basha ‘bou den korte 


nòmber ya a bin dilanti den 
e sala aki. Nan a bisa mi ku 
nan a tende un mensahe di 
bos di e persona. Pero no a 
hasi nada kuné.”, Timothy 
ta agregá. 
“Esei no ta bisa ami 
nada. Bo ta bisa ku nos tur 
sa ta ken e hende ta. Pues 
no ta importá si bo men- 
shoná su nòmber”, fi skal ta 
insistí. 
“Mi no sa kiko mi mes- 
ter bisa awor”, Timothy ta 
remarká. 
“Mi pregunta ta si bo sa 
ta ken a bin ku e plan.” 
“Lokual mi por bisa ta, 
si mi menshoná e nòmber 
mes, e no ta kambia nada 
pero mi bida si ta na peli- 
ger”, Timothy ta splika. 
“Si ami bisa e nòmber i 
abo konfi rmá esaki?”, fi skal 
ta puntra. Timothy a duda 
un frakshon di sekònde. 
“Tabata 
Engelhardt?”, 
fi skal ta puntra i Timothy 
ta sakudí kabes i konfi rmá 


e nòmber ku segun e sos- 
pechosonan tambe ta invo- 
lukrá den e krímennan. 


Ken ta papia bèrdat? 
Durante su huisio Ber- 
nard A. a disidí na tira 
falta riba Jamerickson P. 
Malechornan a laga un 
‘ducktape’ atras den un kas 
ku nan a kibra i drenta. 
Riba e ‘ducktape’ aki a 
haña DNA di Bernard. 
El a splika hues ku el 
a kumpra e ‘ducktape’ pa 
propio uso i ku probable- 
mente ta Jamerickson a kue 
i a us’e durante e kiebro. 
Interesante ta ku apesar 
ku nòmber di un persona 
a kai ku supuestamente ta 
envolví, hues a sera e in- 
vestigashonnan pa ku e so- 
spechosonan i lo bini riba 7 
di sèptèmber próksimo ku 
un veredikto. 
Den kombersashon ku 
BONERIANO, fi skal Rien- 
hart-Martis, a duna di ko- 


nosé ku ta dependé e índole 
di e informashon nobo ku 
lo disidí si lo habri e kaso 
òf no. 
Pues ainda outoridatnan 


por hasi investigashon pa 
ku e identidat di e persona 
menshoná. I si enberdat e 
tambe a hasi su mes kulpa- 
bel pa ku e krímennan aki. 

Dos siman pasá nos (FuHi- 
KuBo) a hasi un yamada pa 
haña boluntario pa yuda ku 
trabounan ku mester tuma 
lugá pa pone spesialmente 
nos archivo. Te asina leu ku 
mi sa, kasi niun hende no a 
reakshoná. Mi ta haña e kos 
aki tristu. Mi ta puntra mi mes 
na unda tur esnan ku boka 
grandi ku nan stima Boneiru a 
keda? Un amor pa Boneiru ku 
ta den boka so, den palabra, 
no den echo. Mi ta sinti bèrg- 
wensa pa nos mes hendenan. 


*** 
No ta nifiká ku no tin hen- 
de lokal, ‘boneriano di pura 
sepa’, embolbí den e trabou- 
nan lokal. Pero masha tiki. 
Mi por menshoná nan tambe 
na nòmber: Ubaldo Anthony, 
Chon 
Theodora, 
Jeanette 
Heitkönig, Mientje de Palm, 
Delno Tromp, Jenny Pouri- 
er... Ehèmpel di hendenan ku 
amor real pa e isla aki. 


*** 
Pero e boluntario mayó no ta 
un boneriano outéntiko, sino 
un yu di Kòrsou: Nicky Pie- 
tersz. Si no tabata pa Nicky, 
masha ten lo mi a tira sèrbètè 
den ‘ring’. Nicky tin sinem- 
bargo relashon familiar ku Bo- 
neiru, famia Debrot ku a biba 
riba e isla aki den siglonan 19 
i 20. Nicky su tio grandi Colá 
Debrot a bira konosí komo e 
promé gobernador krioyo di 
Antia Hulandes i un famoso 
eskritor i poeta. 


*** 
Afortunadamente mi ta ripará 
tendensia di algun persona 
mas pa yega serka FuHiKuBo 
pa hasi trabou boluntario. Re- 
alisá ku e trabou boluntario 
no ta pa ami, sino pa Boneiru. 
Nos lo bai intensivá e kam- 
paña pa rekrutá boluntario pa 
FuHiKuBo e dianan benidero, 
sperando ku nos ta logra haña 
algun mas. 


*** 
Bisa kiko ku bo ke, pero hulan- 
des-oropeo, makamba, ta hopi 
mas embolbí den nos trabou- 
nan komo boluntario último. 
Na momentu ku bo hasi un 
yamada riba nan, nan ta sali 
fo’i tur skina pa yuda. Ehèm- 
pel ta algun hulandes-oropeo 
ku a logra pone nos biblioteka 
na òrdu di un manera ku den 
forma rápido bo por yega na e 
buki ku bo ke konsultá. Pero 
tin trabou, debí ku nan no ta 
komprondé Papiamentu, ku 
nan no por hasi. Mester aki di 
hende di nos mes. 
*** 


KRALENDIJK – Tin 
hopi preokupashon ta biba 
den seno di hendenan ku 
tin famia na Kas di Kuido 
di 
Fundashon 
Mariadal 
(FMD). Esaki pa motibu 
di e brote di Covid ku ta 
asotando e instituto aki 
pa kuida di hende grandi. 
A sali informashon ku tin 
sigur un persona a muri 
kaba di Covid den e insti- 
tuto. Fundashon Mariadal 
mes no ta papia ainda di un 
otro morto ku a kai, pero sí 
djabièrnè ultimo a atmití ku 
por papia di un brote. 
Den 
un 
komunikado 
emití den fin di siman Fun- 
dashon Mariadal a suprayá 
nan mes preokupashon pa 
e brote di corona na Kas di 
Kuido, ku ta ubiká den me- 
sun kompleho ku hospital 
tambe ta situá. 
Segun Fundashon Mari- 
adal, pa motibu di un brote 
di Corona den Kas di Kui- 
do, Fundashon Mariadal 
riba djaweps a pasa opa 
kuido di kohorte, manera 
nan ta yam’é, di pashèntnan 
di Covid. Durante e dianan 
tras di lomba e kantidat di 
habitante kontagiá a ou- 
mentá te na en total 28 kaso. 
Kuater empleado tambe a 
tèst positivo. Lamentable- 
mente riba djaluna último 
un habitante a fayesé komo 
konsekuensia di Covid. 
Kohorte 
E habitantenan di Kas di 
Kuido di Fundashon Mari- 
adal ku a pega ku e vírùs, 
den mayoria kaso tin sín- 
toma leve te hopi leve. Pa 
motibu ku e vírùs aktual 
ta asina kontagioso, e por a 
plama rápidamente. Pa fre- 
na mas kontagio a disidí pa 
organisá dos tersera parti di 
Kas di Kuido komo depar- 
tamento di kohorte. 
Un departamento di ko- 
horte ta un espasio kaminda 
ta separá pashèntnan ku tin 
e mesun vírùs estriktamente 
for di otro pashèntnan i ka- 
minda nan ta haña kuido 


na un manera adekuá den 
isolashon den grupo. Pa es- 
aki reglanan estrikto ta na 
vigor. Espektativa ta ku lo 
mantené e kohorte durante 
mas òf ménos dos siman. 
Habitantenan di Kas di 
Kuido ku ta den e depar- 
tamento di kohorte no tin 
mag di risibí bishita. A pone 
famianan di e habitantenan 
di Kas di Kuido na altura 
di e situashon. Banda di e 
medidanan spesífiko di Ko- 
horte, naturalmente Fun- 
dashon Mariadal ta duna 
tur atenshon na bienestar i 
salú di su empleadonan. 


Operashon 
Pa motibu di e grado 
haltu di kontagio den Kas 
di Kuido i e potensial peli- 
ger pa e sobrá kuido regu- 
lar, Fundashon Mariadal 
a haña su mes obligá pa 
kanselá e operashonnan 
ku no ta di emergensia. E 
pashèntnan enbolbí a risibí 
informashon tokante esaki. 
Ku e adaptashon akí 
Fundashon Mariadal por 
pone sufisiente empleado 
disponibel pa kuido den 
Kas di Kuido. Kada dia ta 
evaluá e situashon i den 
kaso ku esaki ta nesesario, 
lo kanselá e intervenshon- 
nan kirúrgiko riba djaluna 
tambe. Sinembargo te ku 
awor no ta ferwagt ku esaki 
ta bai pasa. 


Investigashon 
For 
di 
investigashon 
pa loke ta trata fuente di e 
kontagionan a resultá ku 
esaki no a tuma lugá for di 
e personal di Kas di Kuido. 
E habitantenan tabatin hopi 
libertat pa move. Por ehèm- 
pel nan a bai hasi bishita 
serka famia, nan a bishitá 
aktividatnan pafó di Kas di 
Kuido i nan a bai misa. 
“Hopi medida di pre- 
koushon a keda kanselá na 
Boneiru, pero naturalmente 
e vírùs ta serka nos ainda. 
Tambe ta práktikamente 
imposibel pa laga habitan- 


tenan ku ta sufri di demen- 
sia tene nan mes na regla. 
Pa e motibu akí e vírùs por 
a plama rápidamente den 
Kas di Kuido”, segun un 
komunikado di Fundashon 
Mariadal. 


Medida 
Bakunashon kontra Co- 
vid ta keda di gran impor- 
tansia. Hende ku a bakuná 
no ta bira malu asina lihé, 
e kehonan den kaso di kon- 
tagio ta ménos grave i e 
chèns pa pega ku e vírùs 
ta bira menos. Pa e motibu 
akí Fundashon Mariadal ta 
konsehá tur hende pa bai 
bakuná. Dentro di poko un 
bakuna nobo ta bira dis- 
ponibel pa poblashon i ta 
konsehabel pa bai pasa e 
angua akí. Bishita na hòspi- 
tal pa loke ta trata e depar- 
tamentonan di Sentebibu i 


Special Care sí ta pèrmití. 
Bishitantenan mester bisti 
e tapaboka korekto. No ta 
pèrmití tapaboka di katuna 
den Fundashon Mariadal. 
Ta pidi bishitantenan ku tin 
keho kousá pa un vírùs, pa 
no bin bishitá pashèntnan 
ku ta hospitalisá. 


Krítika 
Tin basta krítika riba 
FMD ku, segun famianan, 
a laga e situashon aki yega 
asina leu. Por premirá ku un 
situashon asina lo a surgi na 
momentu ku a suavisá i te 
asta kita medida di Covid 
na entrada di Kas di Kuido, 
sabiendo kon delikado hen- 
de grandi ta. 
Otro remarke ku a yega 
na redakshon di BONERI- 
ANO ta e echo ku parse 
tin miembro di personal di 
FMD ta nenga di bakuná. 


FAMIA PREOKUPÁ PA COVID 
NA KAS DI KUIDO 


KRALENDIJK- Fiskal 
mr. Marius Teengs-Gerrit- 
sen a reakshoná basta iritá 
riba un remarke di hues 
mr. Jörgen Snitker durante 
tratamentu di un kaso pe- 
nal. Korte den Promé In- 
stansia a reservá dos dia 
pa atendé un kaso konserní 
diferente atrako i kiebro. 
Por a nota ku e fiskal aki a 
tuma e akusashonnan kon- 
tra di e sospechosonan hopi 
serio. 
Riba e segundo dia di 
tratamentu, na momentu ku 
e fiskal tabata hasi su rueda 
di pregunta, hues a bis’e pa 
mantené esaki kòrtiku. 
“Bo ta bisa mi pa tené 
kòrtiku. Ayera tambe bo a 
bisa mi esaki. Mi no ta tené 
kòrtiku, mi tin ku pasa dor 
di tur e karga di prueba”, 
mr. Teengs-Gerritsen 
ta 
bisa bastante iritá. 
“Komo hues mi tin ku 


vigilá e ora tambe”, hues 
ta reakshoná. Aki a surgi 
un diskushon kòrtiku entre 
ámbos hurista. 
Dado momentu hues ta 
bisa e fiskal ku sala di korte 
no ta e lugá apropiá pa hiba 
e diskushon. 
“Ta abo a hasi e remarke 
durante huisio”, e fiskal ta 
bisa. 
Tin ku remarká ku ta- 
bata opvio ku ta reina algun 
iritashon entre e fiskal i e 
hues. 
Durante tratamentu di 
diferente kasonan por nota 
na e idioma di kurpa di e 
fiskal ku e no ta apresiá 
e manera ku e hues aki ta 
hiba un huisio. 
Partikularmente na mo- 
mentu ku ta aparentá ku e 
hues ta trata un sospechoso 
basta suave i nenga di bai di 
akuerdo ku petishonnan di 
Ministerio Públiko. 


Durante tratamentu di kaso penal: 
Fiskal ta kue 
fada ku hues 

KRALENDIJK – E men- 
sahe di Ministerio Públiko 
(OM) pa komunidat den su 
totalidat ta kla i raspá. Mi- 
rando e demanda di OM 
den e kaso di vários atrako 
i kiebro, por konkluí sola- 
mente un kos. Ministerio 
Públiko no ta tolerá atrako 
ku uso di violensia kontra 
víktimanan. Riba 17 i 18 di 
ougùstùs 2022 Korte den 
Promé Instansia a atendé e 
kaso aki den su kontenido. 
Pa OM e úniko manera di 
atendé ku e kaso aki ta pa 
baha pisá riba e malechor- 
nan. Jokennys F. a skucha 
e demanda di kastigu di 
prizòn di 7 aña. Pa Natha- 
niel T. a pidi un kastigu di 
prizòn di 5 aña i pa Timo- 


thy D. un kastigu di prizòn 
di 7 aña. Pa Bernard A. 9 
aña di prizòn i Shakiem J. 
a skucha e demanda pisá di 
kastigu di prizòn di 16 aña. 
Abogadonan 
Winkel, 
Van Lieshout i Nicolaas 
tabata enkargá ku defensa 
di e grupo miéntras fis- 
kal mr. Teengs- Gerritsen 
a representá OM. Tin ku 
menshoná ku e fiskal tabata 
sumamente fuerte den su 
rekisitorio i a hasi su opi- 
nion klaro pa sala di korte 
kompleto. 
P’e, e echonan kasti- 
gabel tabata baho i repug- 
nante. Dos persona ku ta 
viktima di kiebro den nan 
kas a presentá den sala di 
korte i a entregá petishon 


pa daño i perhuisio. Nan 
a pidi e montante di 2400 
dòler. 


Atrakonan 
Segun e dosié penal, 
e promé atrako a sosedé 
riba 6 di sèptèmber 2021 i 
tabata kontra un señora di 
80 aña di edat den kua a 
usa violensia kontra e vík- 
tima. E segundo atrako a 
sosedé riba 15 di sèptèm- 
ber 2021 den un kas na 
Sabadeco durante kua un 
pareha tabata presente. Aki 
tambe a agredí e pareha i a 
usa violensia spesialmente 
kontra e hòmber. Durante 
e investigashon penal polis 
a konkluí ku entre e dos fe- 
cha aki riba menshoná, mas 


kiebro a tuma lugá. Na mo- 
mento ku polis a hasi en- 
trada hudisial relashoná ku 
e atrakonan aki, a bin topa 
ku botin di otro kiebro. A 
agregá e akusashon di vári- 
os kiebro na e dosié penal, 
lokual a hasi e dosié i in- 
vestigashon basta ekstenso. 


Brutalidat 
Tin ku menshoná ku fis- 
kal a pone hopi énfasis riba 
e ekseso di violensia ku a 
usa kontra e viktima hòm- 
ber durante e atrako. E daño 
mental ku e atrakadónan a 
okashoná riba e víktimanan 
ta basta proporshonal. 
Segun fiskal no por des- 
kartá i lubidá e brutalidat di 
e akto aki. No solamente a 


kita pertenensia di e hende- 
nan pero alabes a maltratá 
víktimanan, ku mirando 
nan edat ta basta vulnera- 
bel. 
Pa motibu di falta di 
prueba, fiskal a pidi pa ap- 
solvé e sospechosonan di 
un kiebro. Pa e motibu aki 
el a pidi korte pa anulá e pe- 
tishon pa daño di perhuisio 
Riba 7 di sèptèmber 
próksimo Korte den Promé 
Instansia lo sentensiá e gru- 
po di hòmber aki. 
Ta interesante pa mira 
si korte ta kompartí mesun 
opinion ku e fiskal, pa ku e 
demandanan pisá. 
Òf si hues lo kondená e 
hòmbernan i alabes baha 
suave riba nan. 


Ministerio Públiko no ta hasi wega ku atrakadónan: 
Demanda pisá pa grupo sospechá di kometé vários atrako 


KRALENDIJK – “Un 
kos mi ke bisa, mi ke haña 
un chèns mas”, tabata e úl- 
timo palabranan di Jame- 
rickson P. (18) na final di 
su kaso penal. Korte den 
Promé Instansia a atendé e 
kaso di vários atrako kontra 
un grupo di sospechoso riba 
17 i 18 di ougùstùs último. 
A repartí e hòmbernan di tal 
manera ku nan a presentá 
komo duo dilanti hues. 
Jamerickson a presentá su 
so dilanti hues riba djárason 
17 di ougùstùs último. 
Abogado mr. Anthony 
Nicolaas tabata enkargá 
ku e defensa miéntras mr. 
Marius Teengs-Gerritsen a 
fungi komo fiskal. Tin ku 
menshoná ku sala di korte 
tabata praktikamente yen 
ku kolaboradónan di en- 
tre otro Jeugdzorg i JICN. 
Daisy Hoyer a fungi komo 
intérprete den kaso aki. 
Tin ku remarká ku an- 
teriormente a suspendé e 
aresto preventivo di Jamer- 
ickson i a lag’e den libertat 
ku un banchi na su ènkel. 
Pero el a violá e kondi- 
shonnan di e suspenshon, 
pues a bolbe enkarselá e 
hóben aki. 


Atrakonan 
Pa 
Jamerickson 
e 
akusashon di mas grave ta 
di e segundo atrako den e 
dosié penal, ku a sosedé riba 
15 di sèptèmber 2021 den 
un kas na Sabadeco durante 
kua un pareha tabata pre- 
sente. Aki tambe a agredí e 
pareha i a usa violensia spe- 
sialmente kontra e hòmber. 
E sospechoso a atmití di ta 
involukrá den e atrako aki 
pero ta ninga tur klase di 
partisipashon di otro atrako 
i e diferente kiebronan ko- 
nosí den e dosié. Segun e 
deklarashon di Jamerikson 
na polis, e tabata na kas na 
momentu ku Djama i Nati a 
bin busk’e pa yuda nan ku 
algu. Nan a bis’e ku e mes- 
ter tene un hòmber pa esaki 
keda trankil i tambe a bis’é 
kiko e mester bisti. 


No ke papia 
Durante tratamentu di e 
kaso Jamerickson no tabata 
masha habrí pa komuniká 
den sala di korte. “Si bo 
keda ketu por duna e im- 
preshon ku si abo sali liber 
i otro hende aserká bo pa 
bolbe kometé un krímen, bo 
ta hasié”, hues ta bisa. 


“Lo 
mi 
no 
hasié”, 
Jamickshon ta reakshoná. 
“Dikon nò?”, hues ta 
puntra. “Mi a siña mi lès 
den e lunanan ku mi tabata 
será.” “Kiko nan a hasi ku 
bo?”, hues ta bolbe puntra. 
“Mi no por splika”, 
Jamerickson ta kontestá. 
Segun abogado defen- 
sor, Jamerickson tin perso- 
nalidat hopi sera. I mirando 
ku sala di korte ta yená ku 
adultonan, esaki ta laga su 
kliente sintié intimidá. Tin 
ku remarká ku un kola- 
boradó di prizòn a konsehá 
hues pa saka tur hende fo’i 
sala di korte. Segun e, na 
momentu ku solamente e 
huristanan i e sospechoso ta 
presente, esaki lo sintié mas 
habrí pa kompartí su pensa- 
mentunan. Hues a gradesí 
pa e konseho aki pero no a 
aktua riba dje. 


Responsabilidat 
Na vários momentu du- 
rante su kaso, por a nota ku 
Jamerickson tabata smail. 
“Dikon bo ta smail?”, fiskal 
ta puntr’e. “No mag anto”, 
Jamerickson ta kontestá. 
“Mi ta puntra bo ta dikon 
bo ta smail”, fiskal ta ripití 


su pregunta basta strèn. 
“Gewon”, Jamerickson 
ta kontestá. Tin ku remarká 
ku e fiskal a demonstrá bas- 
ta iritashon pa ku e aktitut 
di e sospechoso durante e 
kaso. Na dado momentu un 
wardadó di prezu a aserká 
e sospechoso i a bis’e algu 
den su orea. “Kiko esaki ta 
nifiká? Kiko esaki ta?”, e 
fiskal ta puntra hopi iritá. 
“M’a puntr’e si e ke 
awa”, e wardadó di prezu ta 
kontestá. 


Yudansa 
Abogado mr. Nicolaas 
a pidi korte pa tene kuenta 
ku ekspertonan a bisa ku 
su kliente no ta kompleta- 
mente responsabel pa su 
aktonan. “Mi kliente tin 
ADHD, ODD i problema 


di personalidat. Aunke el 
a atmití e atrako, no ta e a 
bin ku e plan”, e ta splika. E 
hurista a boga korte pa duna 
su kliente un último chèns. 
Su kliente mester di yudan- 
sa i guia pa asina evitá ku el 
o bolbe kometé un krímen. 
Ministerio Públiko a de- 
mandá un kastigu di prizòn 
di 18 luna, di kua 9 luna 
kondishonal ku un periodo 
di prueba di 2 aña. Tambe 
e mester bai bou di guia di 
Voogdijraad. OM ke super- 
vishon severo pa P. i even- 
tualmente atmishon den un 
instansia na Hulanda. 
Riba 7 di sèptèmber 
próksimo Korte den Pro- 
mé Instansia lo sentensiá 
Jamerickson P. Riba e foto 
ta mira Jamerickson P. rum- 
bo pa sala di korte. 


Den kaso di vários atrako: 
Hóben ta pidi hues un último chèns 

Reﬂ ekshon di siman 
DESISHON KU TA MARKA DIFERENSIA 
Skritura: Mateo 7:24-29 
“P’esei, ken ku tende e palabranan akí di Mi, i hasi 
nan, lo wòrdu kompará ku un hòmber sabí ku a traha 
su kas riba baranka.” Mateo 7:24 (BS) 


Para ketu i pensa, riba kua fundeshi bo ta konstruyendo 
bo bida? Sí, asina mes. Dikon nos ta asina preokupá 
pa konstruí nos kas pa nos biba aden, pero no ta pre- 
okupá kon nos ta konstruyendo nos bida? Awor, si nos 
ta asina ansioso pa konstruí nos kas ku ta algu material 
i pasahero, dikon nos no ta tuma tempu pa pensa kon 
nos ta konstruyendo nos bida, ku si ta algu eterno. Den 
e Skritura di awe, Hesus ta duna nos dos kategoria di 
hende, dependiendo di bo desishon kon pa konstruí bo 
bida: 
1. E persona ku ta konstruí su kas riba santu. 
2. E persona ku ta konstruí su bida riba Baranka. 
E bida trahá riba santu, ta esun ku ta tende e Palabra di 
Dios, pero ta disidí pa no obedes’É. Ora ku e tormenta 
di bida bini, su bida ku no tin un fundeshi sólido, lo kai 
aden i keda tur destrosá. Enkambio e bida trahá riba e 
Baranka sólido ku ta Kristu Hesus, ta esun ku ta tende e 
Palabra di Dios, i ta disidí pa obedes’É. Ora ku e tor- 
menta di bida bini, su bida lo tin un fundeshi sólido, ku 
ta yud’é soportá tur tormenta di bida. 
Sea nos kere òf nò, Hesus i obedensia na e Palabra di 
Dios ta hasi e diferensia den nos bida. 


Pensa un ratu: Riba kua fundeshi bo ta konstruyendo 
bo bida? 


Miralda Paula-Frans 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djaluna 22 ougùstùs 2022 


12.00 Aktualidat: 
Boi Antoin ku periodismo 
13.00 Aki Boneiru: 
Dia di famia Theodora & Martis 
14.00 Herensia Korsou: 
Mildred Scharbaai 
15.00 Sitionan Marká: 
Piedra Boneiru 
16.00 Herensia: 
Louisa Seferina (Sefe) Cicilia-Statie 
17.00 Aki Boneiru: 
Bishita di Militar 
18.00 Herensia Korsou: 
Nizaar Makdoembaks 
19.30 Puerto Latino: 
Luis Zárraga 


20.00 Herensia Korsou: 
Errol Cova 1 
21.00 Aki Boneiru: 
Bekadonan 2022 
22.00 Herensia: 
Fernando Seraus 
23.00 BAPA: 
Miralda Paula Frans 


Programanan di Bonaire.tv 
TELBO kanal 70 
Flamingo TV kanal 23 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK 
– 
Ta 
hasiendo intento pa di un 
manera òf otro hiba historia 
i kultura di Boneiru skolnan 
katóliko. Basá riba esaki e 
skol mas grandi di Boneiru, 
Kolegio Kristu Bon Ward- 
adó a hasi un ‘tour’ djabièr- 
nè pasando na sitionan ku 
tin di aber ku sklabitut. 
Historia i kultura prák- 
tikamente no ta haña aten- 
shon na skolnan boneriano. 


Pero tin dosente ku, riba 
nan mes, ta trata na hasi 
esaki. Nan ta mira e impor- 
tansia i ta buska un espasio 
òf buraku den sierto mate- 
rianan pa dediká atenshon 
na historia i kultura, loke 
ta hopi importante pa krea 
sentido patriótiko serka e 
muchanan. 
Skolnan katóliko a ku- 
minsá ku un proseso pa 
familiarisá nan maestronan 


ku historia i kultura boneri- 
ano. 
Un di nan dosentenan 
ku aña pasá a sigui e kur- 
so di historia i kultura na 
FuHiKuBo, a organisá un 
ekskurshon pa un grupo 
grandi di personal di Ko- 
legio Kristu Bon Wardadó 
djabièrné, durante kua Bòi 
Antoin a duna splikashon 
di sklabitut i e sitionan 
bishitá. 


Ta bai purba hiba historia 
i kultura skolnan katóliko 

Kaso serio 
Djis pa rèkòrt, te ku aña 1976 
The Fugitive (Wim) a logra hui 
dos biá for di e kas di deten- 
shon na warda di polis den Fort 
Oranje i dos biá for di e kas di 
detenshon nobo. Tin biá su in- 
tentonan no a logra. 
Wim, apesar di su aktividat- 
nan kriminal, tabata gosa tòg 
di sierto atmirashon di basta 
hende. Di mes no pa su kiebro i 
ladronisianan, sino pa su huida- 
nan spektakular, pa despues 
keda pa tempu largu for di man 
di outoridatnan polisial. 
E situashon aki a keda asina 
te den e promé mitar di añanan 
ochenta ainda. 
Pero pokopoko por a mira ku 
su krímennan tabata birando 
mas pisá, manera violashon i 
maltrato di un dama stranhero 
ku tabata biba den un kas den 
sùit di Nort di Saliña. 
Un echo ku Wim a nenga 
semper. 
Pero den pueblo a kuminsá 
haña miedu i temor pa Wim, 
kende a keda sentensiá tambe 
pa e delito pisá aki. 


Desde e kaso ei tabatin te- 
mor ku Wim lo bai mas leu. I 
esei a sosodé den e promé si- 
man di di yüli 1985, nèt despues 
ku fa-kansi eskolar. 
Un asesinato kruel, den kua 
e instruktor di buseo Laura Ker- 
rigan Wirs a pèrdè su bida. Al- 
gun dia despues polis a arestá 
Wim. A dura pa el a atmití su 
echo. Finalmente tabata serka 
e ámtenar suplente di Ministerio 
Públiko, Walter Coffie, ku Wim 
a bin atmití. 


Kurpa sin bida 
Djaluna promé di yüli 1985 
funshonarionan polisial a haña 
e kurpa sin bida di un dama na 
altura di un antena ku trans- 
misor di e emisora ‘Voz di Bo- 
naire’, anterior Radio Hoyer 
3’, pariba di e edifisio di Radio 
Nederland Wereld Omroep. 
A bin resultá ku e kurpa ei ta- 
babata di Laura Kerrigan Wirs, 
un dama merikano ku no ma- 
sha tempu promé e establesé 
na Boneiru pa traha na sentro 
di buseo di un konosido hotèl e 
tempu ei riba e isla. 
For di e dia anterior, djadu- 
mingu, polis a pidi pa búskeda 
di Laura Kerrigan Wirs, despues 
ku desde djabièrnè no a mir’é. 
E último biá ku a mir’é ta- 
bata djabièrnè anochi 11'or, na 
momentu ku el a pidi un dama 
besiña pa yama polis p’e, paso- 
bra el a yega kas i ripará ku un 
kiebro a tuma lugá na su kas. 
E patruya ku a yega na e si- 
tio aki a konstatá ku e ladron a 
fòrsa porta di e kas habitá pa 
Laura. E tabata sinti falta di un 
tas ku algun pertinensia perso- 
nal di balor. 
Komo ku e restunan mortal 


tabatin sigur dos dia na e sitio 
tabata difísil pa a identifiká nan. 
Nan tabata den proseso inisial 
di deskomposishon. 
Konsiderando gravedat di e 
kaso segun norma boneriano – 
tabatin masha tiki asesinato riba 
e isla – prokurador general Luis 
Nahr a biaha mésun djaluna 
pa Boneiru pa personalmente 
supervisá kontinuashon di e 
investigashon. Patálogo anato- 
mista Tutein Noltenius tambe a 
yega Boneiru ku mesun buelo 
pa praktiká outopia di lei. 


Asesinato 
No ta bai den tur detaye di 
e kaso di Laura Kerrigan Wirs. 
Tabata un asesinato kruel ku a 
shòk komunidat boneriano i an- 
tiano. Na promé instante no ta- 
batin indikashon ku ta Wim por 
tabata e asesino di Laura. Pero 
pokopoko a kuminsá bira opvio 


ku t’e mes a kometé e krímen 
horibel aki. 
Bòi Antoin, kende a kubri e 
kaso aki e tempu ei pa Extra, ta 
kòrda e suseso aki bon. 
El a kubri esaki for di momen- 
tu ku e desaparishon di Laura 
Kerrigan Wirs a bira konosí. 
Antoin a splika: “No sola- 
mente e echo ku mi tabata skirbi 
pa Extra a pone ku mi ta kòrda e 
kaso aki bon. 
E tempu ei mi tabata traha 
komo asina yamá ‘continuity 
medewerker’ na Radio Neder- 
land Werelomroep (RNWO). 
E anochi ku e krímen a tuma 
lugá mi tabatin ‘nachtdienst’.” 
Djamars dia 2 di yüli 1985 
tabatin fòlman. Pero ya for di 
wikènt promé luna tabata hopi 
yen i kla kaba. 
“Mi so tabata den e edifisio 
di Radio Nederland e anochi pa 
mardugá na momentu ku Wim a 


Aki restunan di Laura Wirs ta reposá den santana katóliko na Playa. 
E tabata derá den un kèlder di Sosiedat San Bernardo. Despues a 
trasladá su restunan pa un kèlder destiná pa restu. 


Wim Cicilia tabata asina ma- 
soménos tempu di asesina- 
to di Laura Wirs. 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 

kometé e akto. 
Hopi biá mi sa para na tantu 
e bentananan pabou, pariba 
komo sùit di e studio pa kon- 
templá moveshonnan pafó. 
Djis pa wak. For di e benta- 
nanan pariba i sùit bo tabatin 
bon bista riba e área na unda 
Wim a transportá e kurpa di 
Laura hiba banda di e sitio di 
transmishon di e emisora ‘Voz 
di Bonaire’. 
Mi no a mira ningun move- 
shon sospechoso e anochi ei.” 
Antoin ta kòrda bon ainda ku 
na momentu ku polis a haña sa, 
despues di puntra ken tabata 
traha e anochi ei, a papia kuné. 
Antoin: “Mi a bisa nan ku mi 
no a nota nada straño òf sos- 
pechoso den e área e anochi ei. 
Parti pabou di e edifisio sí, a 
lo largu di Nicolaas (Colá) De- 
brotweg, sí mi a mira moveshon 
straño di un hòmber den oranan 
di mardugá. 
Pero ta un hòmber ku mi 
tabata konosé, ku di ningun 
manera por a konektá ku Wim.” 


WILLEMSTAD — De Bo- 
nairiaanse voortvluchtige Wim, 
'The Fugitive', Ceeilia, zit sinds 
het middaguur weer achter slot 
en grendel. Hij werd vanmorgen 
rond half twaalf gepakt in de 
mondi nabij de zoutpannen, in 
de buurt van de landfill op Ko- 
raal Specht. Dit bevestigde een 
politiewoordvoerder vlak voor 
de deadline aan de Amigoe. 
De man, die vrijdagavond 
op nog onverklaarbare wijze de 
benen nam uit de gevangenis, 
werd omsingeld. Toen hij merkte 
dat de politie hem ontdekt had, 
probeerde hij weg te rennen. 
Hij kwam echter niet erg 
ver, zo werd de Amigoe te ken- 
nen gegeven. Cecilia, die een 
straf van 20 jaar uitzat wegens 
doodslag, had geen schoenen 
aan en zijn lichaam zit vol sch- 
rammen. 
Hij had in eerste instantie een 
wit hemd aan, maar trok dat uit 
toen hij de politieagenten zag. 
De overmeestering van de man 
verliep hierna vrij gemakkelijk, 
aldus de woordvoeder. Ceci- 
lia, die omgeschreven wordt 
als een "beer van een vent"; is 
direct na de aanhouding over- 
gebracht naar het recherche- 


bureau in Punda. Daar zal hij 
enige tijd zitten, waarna hij we- 
derom wordt vervoerd naar de 
gevangenis op Koraal Specht. 
De drie agenten die 'The Fugi- 
tive' pakten heten Lodrigo, Ber- 
nadina en Nicolaas. 
Meer informatie over de aan- 
houding en de situatie waarin 
de man zich bevindt, waren tot 
vlak voor het ter perse gaan van 
deze editie niet voorhanden. 
Op pagina drie van deze krant 
verschijnt een artikel, dat ee- 
rder op de ochtend geschreven 
werd aan de hand van de in- 
formatie die toen beschikbaar 
was. Wim Cecilia was toen nog 
niet gearresteerd, waardoor het 
stuk deels achterhaald is. 


WILLEMSTAD — Onder het 
gevangenispersoneel dat zater- 
dagavond dienst had, kunnen 
ontslagen worden verwacht. 
De ontsnapping van de levens- 
gevaarlijke Wim Cecilia uit de 
zwaar bewaakte afdeling van 
de gevangenis had namelijk 
niet mogen gebeuren. 
"Duidelijk is nu al, dat sprake 
was van grove nalatigheid van 
de 
gevangenbewaarders 
en 
de ploegcommandant. Disci- 


plinaire maatregelen zijn daar- 
om op hun plaats,"; verklaarde 
vanmorgen minister Ivo Knop- 
pel van Justitie aan de Amigoe. 
Hij bevestigde dat de 24 uur- 
zoekactie naar de man wordt 
voortgezet en dat hij bereid 
is de politie te versterken met 
mensen van het vrijwilliger- 
skorps VKC. 
Cecilia werd zaterdagavond 
overigens in de "mondi" van 
Rooi Santoe gezien, maar was 
de politie te snel en te slim af: hij 
verdween in de duisternis. De 
politie houdt er rekening mee, 
dat de man probeert naar zijn 
geboorte-eiland Bonaire terug 
te keren. Volgens een lokaal 
ochtendblad, heeft Cecilia gez- 
woren dat hij zijn ex-vrouw en 
haar minnaar, een expolitie- 
man, om het leven zal brengen. 
Deze mensen, en de laat- 
ste minnares van Cecilia, heb- 
ben nu politiebewaking.Ze zijn 
allen op Bonaire woonachtig. 
Minister Knoppel liet er van- 
daag in gesprek met de Ami- 
goe geen twijfel over bestaan: 
hij is bijzonder verbolgen over 
de laatste ontwikkelingen in de 
gevangenis, waarbij twee ge- 
detineerden binnen drie dagen 


tijd de benen namen. 
Op woensdag was het Dan- 
iel Henderson, die wegens 
valsheid in geschrifte vastzat. 
Speculaties over omkoperij van 
gevangenbewaarders 
werden 
toen door de waarnemend 
gevangenisdirecteur 
Richard- 
son van de hand gewezen. 
Twee dagen later lukte het de 
44-jarige Wim Cecilia midden 
in de nacht de tralies van zijn 
cel door te zagen. Via het dak 
bereikte hij de zes meter hoge 
muur. Omdat de man ook nog 
eens een zelf vervaardigd touw 
bij zich had, kon hij zich daar- 
mee naar beneden helpen. 
Cecilia werd een aantal jar- 
en geleden tot 20 jaar gevan- 
genisstraf veroordeeld wegens 
doodslag. Hij had een Ameri- 
kaanse vrouw op Bonaire op af- 
grijselijke manier vermoord, die 
tegen hem als getuige in een 
verkrachtingszaak was opge- 
treden. 
In het begin van de jaren 
'80 had Cecilia al vastgezeten 
hiervoor en het was hem toen 
al gelukt -voor een korte tijd- te 
vluchten. 
Hij draagt daarom nu terecht 
de bijnaam 'The Fugitive.' 


Yunan di Wim, Dalila Wijman-Melaan i Mila Ortela-Melaan. 
Nan mama a bisa nan, despues ku Wim a mata Laura, ku 
“boso tata a hasi algu grave”. 


Juli 1989 


Straño 
Wim tabata traha tempu di e 
suseso pa gobièrnu. Su pòst di 
trabou tabata e anterior garashi 
di Mayer, no leu for di e kas di 
Laura. Straño ta ku e mainta ku 
a haña e kurpa di Laura Wim ta- 
bata pará tras di waya nort di e 
edifisio ta sigui moveshon di po- 
lis na e sitio.Antoin ta kòrda: “Mi 
tabata pará na e sitio aki, na otro 
banda di e waya, kombersando 
ku Wim. Mi no ta lubidá nunka 
mas kon el a bisa ku mester a 
sera e persona ku a kometé e 
echo ei i tira e yabi den un pos 
hundu. Lugá t’e mas tabata e 
outor.” 
Na momentu ku outoridatnan 
polisial a haña sufisiente indi- 
kashon i evidensia ku ta Wim 
tabata outor di e asesinato aki, 
el a disparsé for di pantaya. 
Polis a usa su táktikanan 
straño pa a logra fòrs’é pa en- 
tregá. Nan a detené su señora, 
ser’é, poniendo asina preshon 
riba Wim. 
Na final Wim a sukumbí 


despues di algun dia, spesial- 
mente tambe pasobra e tabata 
preokupá pa su yunan ku no por 


tabata huntu ku nan mama na 
e momentunan difísil ei. Wim 
tabata stima tur su yunan. 

Ministerio 
Couples for 
Christ a organisá 
su konferensia 
anual 2022 


E aña aki e tema ta trata 
Kristu ta Sana. Durante di e 
konferensia diferente orad- 
ornan ta trata e tópiko: “Kris- 
tu ta Sana”. Durante di e 
konferensha ta trata e tema, 
pa medio di charla, testimo- 
nio i tambe momentu sosial. 
Couples for Christ ta un or- 
ganisashon ku ta kere firme 
ku un bon relashon familiar 
ku Kristu komo sentro di 
bida, ta e base pa un mihó 
Kòrsou. 


Kiko fielnan ta deseá di 
haña den e saserdote? Ora un 
pader nobo ta yega na un ko- 
munidat, hendenan ta mantené 


un aktitut di espektativa. Nan 
ke mira, nan ke konosé, nan ke 
forma un idea di esun ku a kaba 
di yega. Despues nan lo bisa si 


ta esun ku nan tabata spera 
òf si te ainda nan tin ku war- 
da pa mihó tempunan bini. 
Lo tin esnan ku ta buska 
den e saserdote un mayor es- 
fuerso den e katisashi. Otro- 
nan lo a pidi tayernan bíbli- 
ko, katekétiko, matrimonial. 
Otronan, maneranan mas par- 
tisipativo den e gestion di pa- 
rokia. Otronan, selebrashon- 
nan eukarístiko ku kor, sir- 
bidónan di misa i bon 
predikashi. Otronan, un re 
lansamentu di e pastoral 
hubenil. Otronan, bon kurso 
pa prepará esnan ku ta bai 
kasa. 
Nos por hasi e lista mas 
largu. Pero nos no ta kiboká 
nos mes si nos bisa ku tur 
hende, òf kasi tur hende, lo a 
deseá haña den saserdote ku 
a kaba di yega un guia spiri- 
tual outéntiko: un hòmber di 
Dios, yen di fe, di speransa i 
di karidat. 
Na mei 1966 mgr. Mar- 
celo González Martín resien 
nombrá obispu koadjutor, a 
yega na e diósesis di Barce- 
lona,. Ora el a dirigí su dis- 
kurso di saludo, el a papia 
spesialmente na e saserdot- 
enan. El a rekordá nan loke 
fielnan ta spera di nan: “fe i 
sostenementu di speransa”. 
Nan no ke saserdotenan fun- 
shonario, ni saserdotenan ek- 
sperto den sosiologia, ni bon 
atministradónan, ni spe- 
sialistanan grandi di siensia de 
diverso tipo. Nan ke lo mas 
esensial, lo mas profundo: un 
yudansa spiritual. 
E dekreto Presbyterorum 
ordinis a rekordá e saserdot- 
enan nan mishon di ser “tes- 
tigu i distribuidornan di un 
bida distinto di esun di tera” 
(n. 3), pa kua ta hasi falta 
kultivá virtutnan humano ku 
tantu balor tin den e trato ku 
hende; pero, sobre todo, 
hace falta kultivá un moda di 
biba elevá, puru, santu (seg- 
un e rekomendashonnan 
duná dor di san Pablo na 
Filemón, Flm 4,8). E ta e san- 
tidat loke mas ta kontribuí, 
segun e mesun dekreto di Va- 
tikano II, na un ministerio 
saserdotal yen di fruta (Pres- 
byterorum ordinis n. 12). 
Den e rito di ordenashon 
saserdotal ta hasi un bunita in- 
vitashon na e saserdote pa 
biba kontaminá den e miste- 
rio ku e lo buska na transmití 
na e fielnan. Ora e obispu ta 
entregá esnan resien ordená 
e patena i e kális, e ta 


E Saserdote, Pastor i Guia Spiritual 
Fernando Pascual 


kurash’é ku e palabranan aki: 
“Risibí e ofrenda di e pueblo 
santu pa present’é na Dios. 
Konsiderá loke bo ta realisá, i 
imitá loke bo ta konmemorá, i 
konformá bo bida ku e miste- 
rio di e krus di Señor”. 
E eksortashon apostóliko 
postsinodal “Pastores dabo 
vobis” a suprayá, den e liña di 
e Konsilio, papel di e bida spir- 
itual komo elemento desisivo pa 
permití ku e fielnan ta sintonisá 
i ta penetrá profundamente den 
e akshonnan sagrado ku e ta 
realisá den kada un di e sakra- 
mentonan. Den palabranan mas 
simpel, un saserdote santu sem- 
per ta hala, ta kontaminá hende 
den e eksperensia kordial i fer- 
voroso di e sakramentonan. 
Esnan batisá ta grita, ta an- 
helá, un kos so: nos ke mira 
Hesus den e saserdotenan. 
Papa Huan Pablo II a rekordá 
esaki den un diskurso dirigí na 
e saserdotenan na Natal (Bra- 
sil) dia 13 di òktober 1991: 
“Nos ke mira Hesus! Hende- 
nan mester mira, prinsipalmente, 
e santidat di Kristu reflehá den 
saserdotenan. Henter mundu 
mester di saserdotenan santu, 
fiel na su pleno konsagrashon 
na Dios, i totalmente entregá na 
nan mishon spesífiko. Saserdo- 
tenan kua úniko ophetivo sea di 
kumpli ku boluntat di Tata i 
ehersé su obra (cf. Hn 4,34), 
dispuesto na gasta nan bida, ku 
un karidat pastoral sin límite, 
den e funshon mediador ku ta 
propio di nan: hiba hendenan na 
Dios, i hiba Dios na hendenan”. 
Papa emérito Benedicto 
XVI, den un predikashi di or- 
denashon di 15 saserdote den 
e Basílika di San Pedro (7 di 
mei 2006), a rekordá si hende- 
nan ta deskubrí ku e saserdote 
ta papia di su mes, nan ta keda 
insatisfecho, pues nan ta haña 
poko kos, no loke nan tabata 
buska. “Pero - Papa a kontinuá 
– kaminda den un persona ta 
resoná otro bos, e bos di e Kre- 
ador, di e Tata, ta habri e porta 
di e relashon ku hende ta spera. 
Por tantu, asina mester ta den 
nos kaso. Promé ku tur kos, 
den nos interior nos mester biba 
e relashon ku Kristu i, pa me- 
dio di djE, ku Tata; únikamente 
e ora ei nos por komprendé 
hende berdaderamente, únika- 
mente na e lus di Dios ta kom- 
prendé profundidat di hende; e 
ora ei esun ku ta skucha nos ta 
duna kuenta di ku nos no ta 
papia di nos, di algu, sino di e 
berdadero Wardadó”. 
Kada saserdote ta yamá, 


Ehersisionan pa e alma 


Ehersisio di relahamentu 
Entrega na Tata Selestial tur bo karganan, preokupashon i 
tristesa. 
” Tur ku ta kansá i kargá, bini serka Mi i Ami lo duna boso 
sosiegu, pasobra mi yugo ta suave i mi karga ta lihé”. 
(Mateo. 11:28,30) 


Ehersisio di respirashon 
Respirá un atmósfera di Pas, Amor i Felisidat 
” Hasi esfuerso pa biba na pas ku tur hende i trata di biba 
santu. Es ku no biba santu, no ta mira Señor nunka”. 
(Hebreonan 12:14) 


Ehersisio visual 
Purba di hasi bon ku bo semehante. 
”Stima otro sinseramente. Odia maldat i pega boso kurason 
na loke ta bon”. (Romanonan 12:9) 


Ehersisio ouditivo 
Skucha bos di Dios 
”Mi karnénan ta skucha mi stèm; Ami konosé nan i nan ta 
sigui Mi”. (Huan 10:27) 


Ehersisio pa mente 
Ehersé eksklusivamente ideanan konstruktivo 
”Pensa riba tur loke ta berdadero i noble, hustu i puru, 
agradabel i honorabel”. (Filipensenan 4:8) 


Ehersisio pa e lenga 
Pronunsiá únikamente palabranan edifikante y amoroso 
” P’esei antó, no gaña otro mas! Boso kada un, papia 
bèrdat ku otro, pasobra nos ta miembro di e mesun kurpa”. 
“ No usa palabra fo’i sla; laga loke boso papia ta útil, 
konstruktivo i na su lugá, bon pa yuda esnan ku ta skucha”. 
(Efesionan 4:25, 29) 


Ehersisio pa kara 
Hari? hari? hari semper? 
”Sea semper kontentu!” (I Tesalonisensenan 5:16) 


Ehersisio pa pianan 
Kana semper riba e kamindanan ku Dios ta indiká bo. 
”No tene miedu ni laga niun hende spanta bo, pasobra Ami, 
SEÑOR, bo Dios, lo ta ku bo unda ku bo bai”. (Yozué: 1:9) 


Ehersisio pa mannan 
Uni nan diariamente pa un orashon spesial. 
” Mi ke pa tur kaminda ku ta hasi orashon hende hòmber, 
konsagrá na Dios, alsa nan man den orashon, sin ku nan 
paden ta karga rabia òf ta kunsumí”. (I Timoteo 2:8) 


Ehersisio pa e kurason 
Bria ku sentimentunan di Amor. 
” Keridonan, laga nos stima otro, pasobra amor ta bini di 
Dios. Tur ku ta stima a nase di Dios i konosé Dios. Esun ku 
no ta stima, no konosé Dios, pasobra DIOS TA AMOR “. 
(I Huan 4:7,8 ) 


Ehersisio pa e alma 
Mantené kontakto ku Dios... tur dia. 
” SEÑOR n’ bisa bo kaba, o hende,loke ta bon i loke E ta 
eksigí di abo. Solamente praktiká hustisia, stima fieldat i 
konsultá Dios den tur kos”. (Mikéas 6:8). 


por lo tantu, na ser un lider 
spiritual, un outéntiko guia di 
su rumannan. Presisamente 
pasobra ta Dios mes ta esun 
kende ta invit’é pa disponé 
su mes na Kristu. Pasobra 
Kristu a skoh’é i a mand’é 
pa anunsiá yegada di e Rei- 
no, pa duna speransa na 
kurasonnan, pa sostené fe, 
pa alimentá karidat. 
Kada saserdote mester 
sinti, den lo mas profundo di 
su ser, e nesesidat di identi- 
fiká su mes ku Señor. Kier 
men, e mester sinti amor pa 
e karnénan, kompashon pa 
su pueblo, pa tur hende i pa 
kada un, partisipando asina 
di e Kurason di Kristu ku a 
ofresé su Palabra i su bida 
hinter pa salbashon di mun- 
du. 
E manera mas profundo 
pa yega na almanan ta kon- 
sistí den stima. Kisas e saser- 
dote no ta masha inteligente, 
ni un gran organisadó, ni un 
eksperto den etikèt, ni un 
pedagogo di hopi kualidat, ni 
un erudito den siensia religio- 
so. Pero si e tin e outéntiko 
fervor, si e ta kere den loke 
e ta prediká, si e ta purba na 
deskubrí den kada un di e 
fielnan (muchanan, hóben- 
nan, adulto, ansiano) e mira- 
da amoroso di Dios riba kada 
kurason, lo e ta un berdade- 
ro lider di su komunidat. E lo 
no buska aplouso, pues e sa 
ku e mester dirigí e fielnan na 
Dios. Pero e lo no por 
deskubrí kon hopi persona ta 
mir’é ku gratitut inmenso. 
Pasobra nan a mira, atraves 
di nan pastor di parokia, He- 
sukristu mei mei di su pueb- 
lo. 

KRALENDIJK -- Ele- 
phant Daycare a habri djas- 
abra atardi na nan lokalidat 
nobo den Kaya Merengue. 
Esaki a sosodé den pre- 
sensia di mayornan i nan 
yunan ku ta haña kuido na 
Elephant Daycare, ku taba- 
ta situá den pasado na otro 
sitio. 
E demanda pa tipo di 
lugánan asina, konosí ántes 
komo krèsh, ta grandi, mi- 
rando ku Elephant Daycare 
ta kompletamente yen kaba. 
Mayornan ku ke pone nan 
yu na Elephant ta bai riba 
un lista di espera. Pero por 
sigui inskirbí. Interesante ta 
ku te asta pa yunan ku no a 
nase ainda tin mayor a in- 


skribí. 
Ruthvianca i Sharisma 
Josephia ta enkargá ku 


maneho di Elephant Day- 
care. 
Fotonan ta duna un bi- 


sta di apertura djasabra di 
Elephant Daycare na Kaya 
Merengue 6. 


Apertura di Elephant 
Daycare 

Komienso di aña 
eskolar 2022-2023 


Ministerio di Enseñansa na Hulanda Karibense 
i Hulanda Oropeo ta deseá tur alumno, mayor i 


personal den enseñansa, un komienso produktivo di 
e aña eskolar nobo.  


“Un buki, un pèn, un maestro por kambia mundu 
di un mucha.” 


Huntu nos lo sigui traha yen di energia riba futuro di 


e muchanan na Hulanda Karibense. 


KRALENDIJK – E doño 
di Restorant Mona Lisa, 
Douwe Dooper, a disidí di 
pone e restorant aki na ben- 
ta. El a publiká esaki tambe 
riba su kuenta di facebook, 
splikando ku ta ku duele ta 
tuma e desishon aki. 
Mona Lisa no ta sola- 
mente djis un restorant. Por 
papia aki di un konsepto. Pa 
sigur 60 aña e ta den ope- 
rashon bou dje nòmber aki, 
operá inisialmente pa Jossy 
Boekhoudt. El a kuminsá 
ku un menú ku platonan 
krioyo i algun internasho- 
nal, kontando ku algun kòki 
eksperto, manera un Ina 
(Chaparal) i vários. 
Despues di tempu Jossy 
Boekhoudt a hür e edifi sio 
ku entre otro Luis Walter. 
Vicente Martis, ku tabata 
operá Restorant Dividi- 
vi despues, tambe tabata 
kushiná na Mona Lisa. 
Algu mas ku 32 aña pasá 
Douwe Dooper a kum- 
pra Mona Lisa i durante 
e tempu aki a kombertí e 
restorant den e status ku e 
tin aktual. Semper el a keda 


mantené e nòmber original, 
pero a remodelá e restorant, 
hasié mas moderno i bai 
konsentrá mas tantu riba 
turista. Pero tin hende lo- 
kal ku a keda bishitá Mona 
Lisa. Den e promé maso- 
ménos 30 aña di Mona Lisa 
e restorant aki tabata un 
sitio popular pa boneriano- 
nan. Jossy mes tabata tras 
di bar, asistí durante algun 
aña pa e konosido Augu- 
stin St. Jacoba, alias Chikí, 
yamá asina pa motibu di su 
estatura kòrtiku. 
Dilanti e Mona Lisa di 
añanan sesenta, setenta i 
ochenta por a topa semper 
ku Ronny Booy, kende ta- 
bata para bende number na 
e sitio aki. Ronny tabata 
konosí komo bendedó di 
‘pool’. 
Na aña 1979 Mona 
Lisa a kapta atenshon di e 
produktornan di e pelíkula 
di televishon ‘Wilson’s Re- 
ward’ i nan a fi lma un e- 
sena di bringamentu den e 
restorant aki. 
Ta di spera ku sea ken 
kumpra e restorant aki, nan 


keda mantené e nòmber, 
pasobra Mona Lisa no ta 
Mona Lisa sin su nòmber 
original. 
Douwe Dooper a skirbi 
tekstualmente riba face- 
book: “It is with a bit of 
sadness to say that after 32+ 
years of hard work, great 
food, cold beer and lots of 
fun, Hans and Douwe have 
decided to retire and to sell 
the Mona Lisa. 
Out of every ending 
comes a very special oppor- 
tunity for a new owner to 
take over and make THEIR 
dreams come true.” 


Jossy Boeukhoudt den Mona Lisa huntu ku Chikí. 
Tur dos a fayesé. 


Restorant Mona Lisa manera e ta awor. 


Douwe Dooper ku e bòrchi pa anunsiá benta di 
Mona Lisa. 


Despues di mas ku 32 aña bou di Douwe Dooper 
Ta bai bende 
Mona Lisa 

Entrante 30 di novèmber 2022 e akuerdonan ku e suministradónan aktual 
di servisio di limpiesa ta vense. Pa e motibu ei, Rijksdienst Caribisch 
Nederland (RCN) ta buska diferente suministradó ku por hasi servisio 
di limpiesa den e 22 diferente edifisionan di RCN repartí riba e islanan 
Boneiru, Saba i Sint Eustatius. 


Abo ku bo kompania por suministrá servisio di limpiesa pa e añanan benidero? E 
ora ei nos ta buska abo. Bo por reakshoná tambe si bo por limpia solamente algun 
edifisio òf por ofresé bo servisionan solamente riba un isla. 


Gustosamente nos ta invitá bo pa registrá bo mes pa un prosedura di oferta. Bo por 
registrá bo mes mandando un meil promé ku 5 di sèptèmber 2022 pa: 


aanbesteding@rijksdienstcn.com 


Por fabor menshoná “Aanbesteding Schoonmaak RCN” den e tópiko di bo meil. 


Despues ku bo registrá ta manda bo denter di algun siman e petishon pa oferta ku tur 
informashon nesesario tokante e enkargo. 


SONDEO DI INTERES 
SERVISIO DI LIMPIESA 


KRALENDIJK – Biólo- 
go drs. Gerard van Buurt, 
siendo di bishita familiar na 
Boneiru siman pasá, a en- 
tregá un kolekshon di buki 
ku el a skirbi na Bòi An- 
toin di FuHiKuBo – Fun- 


riba dje, pa duna algun 
charla tambe na Boneiru. 
Pa esaki FuHiKuBo ke bai 
aserká STINAPA, gobièrnu 
i otro instansianan aktivo 
riba tereno di naturalesa. 
Den e bukinan skirbí pa 
Gerard van Buurt tin tambe 
e buki ‘Stemmen van het 
Verleden’, ku ta bai tokante 
e palabranan arowak den 
idioma Papiamentu. Sidney 
Joubert, famia di Gerard, ta 
ko-outor di e buki aki. 
E tambe tabata na Bo- 
neiru siman pasá. 


dashon Históriko Kultural 
Boneriano. E bukinan aki 
ta disponibel pa tur ku ke 
konsultá na biblioteka di e 
instituto aki. 
Gerard a traha hopi na 
Kòrsou na LVV. El a hasi 


diferente estudio tambe, 
manera di plaga i male- 
sanan ku por afektá mata i 
palunan den naturalesa di 
e islanan aki. E ta un outo- 
ridat riba e tereno aki, asta 
a skirbi tambe un buki to- 


kante e tópiko. 
Mas aleu Gerard tin buki 
tokante rèptil di islanan 
ABC. E buki aki tambe ta 
inkluí den e kolekshon ku 
el a entregá na FuHiKuBo. 
No opstante su edat 
haltu, ketu bai Gerard van 
Buurt ta duna charla i re- 
alisá biahenan pa eksterior 
pa partisipá na konferensia 
i kongresonan, atendiendo 
efektonan di kambio di kli- 
ma. 
Van Buurt ta dispuesto 
pa, si hasi un apelashon 


KRALENDIJK 
– 
Bonerianonan di ántes ta- 
bata konsiderá nan mes 
responsabel pa limpiesa di- 
lanti nan kurá di kas. Nan 
tabata bari, chapi yerba, 
sòru pa e pida tereno ei ta 
limpi. Ta un tradishon ku 
práktikamente e bai pèrdí. 
Afortunadamente tin ai- 
nda algun persona, mayoria 
di edat haltu, ku sí ta keda 


tene pafó di nan kurá limpi. 
Lástima ku nan no ta hopi 
mas. Un di nan ta un habi- 
tante di Kaya Kanari, Sa- 
bana. 
E hòmber aki na vários 
okashon ta bari i tene dilan- 
ti su kurá di kas limpi. 
Si mas hende na Boneiru 
bai bèk na e bon kustumber 
aki, nos lo por yega bèk na 
e Boneiru dushi di antaño. 


Ehèmpel pa 
otronan 


Gerard van Buurt ku donashon di buki na FuHiKuBo 

KRALENDIJK – Sola- 
mente dos di su yu muhé- 
nan, Dalila i Mila, tabata 
presente djabièrnè último 
na despedida di Pedro Max- 
imiliano Cicilia, alias Wim 
òf The Fugitive. El a muri 
na edat di 77 aña den e ano- 
chi di djadumingu pa djalu- 
na siman pasá na Kas di 
Kuido di Mariadal, na unda 


el a pasa e último añanan di 
su bida. Wim tabata ku kasi 
tur probabilidat e kriminal 
i residivista di mas grandi 
den historia di Boneiru. Ki- 
sas e ta zona kontroversial, 
pero no opstante esaki Wim 
a muri lagando su stèmpel 
atras, spesialmente den e 
bario Nort di Saliña, na 
unda el a nase i biba henter 


su bida den e tempu ku e 
no tabata enkarselá pa deli- 
tonan ku el a kometé. 
Solamente Mila i Dalila, 
kompañá pa un prima di 
nan, tabata na ‘Nos Con- 
suelo’ djabièrnè na mo- 
mentu di despedida di 
Wim. Despues ku a sera e 
kaha a sigui e proseso di 
kremashon di restunan di 


The Fugitive. Mesun atardi 
Mila i Dalila a akudí bou di 
e palunan di kuihi na Men- 
tor, na unda nan tata a pasa 
hopi tempu huntu ku su 
amigunan. Wim tabata sinti 
su mes na kas bou dje palu 
aki, manera el a bisa tambe 
den un programa ‘Boneiru 
– Ayera pa Awe’ grabá bou 
dje palunan aki. Aki e ta- 


bata hunga dominó, dou, 
dam i ahedres. Mila a bisa e 
grupo bou di palu djabièrnè 
ku e sa kiko nan a nifi ká 
pa su tata. Pero a yega dia 
ku e no por a bini mas bou 
dje palu aki. El a sigui bai 
atras, no por a keda na su 
kas mas. Na Kas di Kuido 
Wim a pasa su último aña- 
nan di bida. 


Dos di su yu muhénan i prima presente 
Despedida di ‘The Fugitive’ 
den sírkulo familiar íntimo 

+ 
POLÍTIKA – POLITIKERIA 


Entrante e siman aki lo 
bai tin atrobe ‘leven in 
de brouwerij’ di polítika 
i politikeria boneriano. 
Falta seis luna masomé- 
nos pa elekshon di Kon- 
seho Insular. Tin basta 
moveshon ta tumando 
lugá “den skondí” den 
arena polítiko. Tin par- 
tido ta buskando kan- 
didato pa subi lista. Pa 
motibunan stratégiko e 
moveshonnan ta tuman- 
do lugá den sekresia. 
Mester evitá ku kontrink- 
antenan ta bai influensiá 
e kandidatonan prospe- 
kto bai kuné. 


*** 
Resès di Konseho Insu- 
lar ta tras di lomba. Pa e 
siman aki tin un reunion 
di Konseho Insular pa 
forma opinion tokante al- 
gun puntu interesante. E 
ta bira e promé reunion 
despues di resès. E ta 
yamá pa djaweps awor 
pa 4or di atardi. Lo trata 
reakshon di bestuurscol- 
lege relashoná ku e ap- 
elashon riba e e pèrmit 
di molèster pa instala- 
shonnan di WEB N.V. 
Mas aleu lo duna tambe 
splikashon i informashon 
riba e Plan di Maneho di 


Naturalesa 2020-2024. I 
tambe informashon di e 
ordenansa insular ‘Per- 
sonenvervoer’ op Bo- 
naire. 


*** 
Mientrastantu por ripará 
ku ta surgi ‘issue’-nan 
polítiko ku bista riba 
elekshon. Por ehèmpel e 
‘issue’ tokante sentro di 
bario Rincon. Aki Daisy 
Coffie i Jude Finies a sali 
pa mustra masha pre- 
okupashon ku e edifisio 
ta den dekadensia. Nan 
a asta hasi loke nan ta 
yama ‘mediatour’ pa a- 


tendé e tópiko aki. 


*** 
Nos a splika kaba ku e 
situashon aki no ta di 
awor, sino di algun aña 
kaba. No a nota niun 
moveshon 
anterior- 
mente, pero awor diripi- 
ente konsehal Coffie ta 
“sali na interes di pueblo 
di Rincon” i tuma akshon 
den asuntu di sentro 
di bario. Ku Jude den 
banda. E tipo di akshon- 
nan aki ta asina transpa- 
rente. Tur hende ta mira 
e kolebra polítiko den e 
akshon aki. 


*** 
Loke ta riparabel ta ku aki 
sí diputado James Kroon 
tin sosten di hopi hende. 
Awor ku a bira opvio ku 
e mandatario aki ke hasi 
algu, diripiente Daisy i 
su grupo tambe ke hasi 
algu. Rodger Gijsber- 
tha, eks-konsehal, ta un 
persona ku ta sostené 
James Kroon den su ak- 
shonnan totalmente. El a 
keda pa sali dilanti i pú- 
blikamente duna sosten 
na e mandatario aki. Por 
komprondé ku asta Betty 
aya na Hulanda, no e 
mihó amigu di James, a 


manda mensahenan di 
sosten pa James. Mes- 
ter ta un señal pa Daisy i 
su grupito pensa pa para 
ketu i laga James Kroon 
hasi su trabou. 


*** 
Un persona ku tambe ta 
hunga un ròl den e afèr 
di sentro di bario Rincon 
ta Roy Christiaan, tio di 
James Finies. Jude ta 
primu di James Finies. 
Roy ta miembro di e fun- 
dashon ku ta doño di e 
edifisio di sentro di bario. 
Den pasado e tabata riba 
lista di PABOSO, partido 
dirigí pa Nòchi Willem. 
Djis pa pensa ariba i rea- 
lisá kiko ta pasado. Pur- 
ba mira e 'kolebra polí- 
tiko' den arena. 


*** 
Ta saliendo na kla awor 
ku 
diputado 
James 
Kroon tabata atendiendo 
asuntu aki di sentro di 
bario Rincon. A reuní ku 
Roy Christiaan na Hu- 
landa tokante un ke otro, 
hopi tempu promé ku 
Daisy Coffie i konsorsio 
a sali for di nan kueba pa 
purba buska probecho 
polítiko. 
No ta masha difísil. 

Awèl si, parse e fiskal tabata 
basta iritá ku e hues. Imaginá 
bo si nan lo a kuminsá pleita i 
kue otro ku kònòpi. Lo tabata 
un tremendo show 


Tonchi, ata fiskal a kue fada 
ku hues ei. 


E foto aki ta saká na Hulanda dia 11 di mart. Fo’i e tempu ei kaba James 
Kroon tabata ‘bezig’ ta papia ku Roy Christiaan na Hulanda tokante kiko 
mester bai pasa i hasi ku sentro di bario Rincon. Di robes pa drechi: 
James Kroon, Roy Christiaan, Jeffrey Levenstone (konsehero di Kroon) 
i Timotheo Silberie di direktorado di Komunidat i Kuido. 

ARUBA 
KÒRSOU 


W I L L E M S T A D - 
Djaweps, dia promé di sèp- 
tèmber próksimo, e dekreto 
di Makutu Básiko 2022 ta 
drenta na vigor. Esaki ta 
enserá, ku e areglo di Ma- 
kutu Básiko anterior ta kan- 
selá. Den e areglo di Ma- 
kutu Básiko 2022, Minister 
di Desaroyo Ekonómiko, 
sr. Ruisandro Cijntje, a 
proponé pa entre otro am- 
plia e lista di produktonan 
ku Gobièrnu ta regulá pero 


alabes hasi adaptashon na e 
porsentahe máksimo di ga- 
nashi ku e bendedó por tin 
riba diferente di e (tipo di) 
produktonan akí. Pues, den 
e Makutu Básiko nobo tin 
mas tantu produkto ku esun 
anterior i e porsentahe di ga- 
nashi pa algun di e produk- 
tonan eksistente a keda 
adaptá. Tene kuenta ku, pa 
mayoria produkto den Ma- 
kutu Básiko, Gobièrnu ta 
regulá solamente e porsen- 


tahe máksimo di ganashi 
tantu por mayor i detal ku 
e bendedó por tin riba e 
produkto i no e preis final. 
Ta trata aki di entre otro 
produktonan manera, papel 
higiéniko, aros, lechi i al- 
gun fruta i berdura. E úniko 
dos produktonan ku ta for- 
ma parti di Makutu Básiko 
pero nan preis máksimo ta 
wòrdu stipulá via un dekre- 
to separá, ta kipashi di awa 
i webu di galiña di “legbat- 


terij”. 


Krísis 
Motibu pa adaptashon di 
e Makutu Básiko eksistente 
ta e echo ku, dor di faktor- 
nan manera e pandemia di 
COVID-19, Kòrsou ta en- 
frentá na e momentunan 
akí un krísis finansiero i so- 
sial ekonómiko sumamente 
pisá. Hopi siudadano a 
pèrdè trabou durante e peri- 
odo akí, ku konsekuensia 
ku kasnan tin ménos entra- 
da, forsa di kompra a baha i 
siudadanonan tin mas debe. 
Gobièrnu ta premirá ku, 
tantu riba término kòrtiku 
komo riba término medio, 
Korsou lo sigui eksperensiá 
subida di preis di diferente 
produkto por lo pronto ya 
komo ta hopi dependiente 
di importashon. E oumen- 
to di preis no solamente ta 
debí na e efektonan di CO- 
VID, pero tambe e guera 
aktual entre Rusia i Ukra- 
nia, subida internashonal di 
preisnan di krudo i estorbo 
den kadena di suministro tin 
influensia direkto riba preis 
di produktonan na Kòrsou. 
Gobièrnu tin e responsabi- 
lidat pa mitigá e efektonan 
akí mas tantu posibel i sòru 
pa produktonan di promé 
nesesidat keda aksesibel 


pa e konsumidó i mantené 
esaki na un preis hustu i 
pagabel, pues a opta pa hasi 
adaptashonnan na e Maku- 
tu Básiko. Periódikamente 
e efektonan (sekundario) di 
e dekreto di Makutu Básiko 
2022 ta bai keda evaluá dor 
di Ministerio di Desaroyo 
Ekonómiko (MEO) huntu 
ku Ministerio di Desaroyo 
Sosial, Labor i Bienestar 
(SOAW) i Ministerio di 
Salubridat, Medio ambi- 
ente i Naturalesa (GMN). 
Si akaso resultá, for di e 
investigashonnan periódiko 
akí, ku e areglo no tin e 
efekto deseá, MEO, SOAW 
i GMN konhuntamente lo 
mester pensa un remplaso 
pa e dekreto di Makutu 
Básiko 2022. E dekreto di 
Makutu Básiko 2022 ta dis- 
ponibel pa ‘download’ 
riba www.gobiernu.cw 
Pronto MEO ta bai in- 
trodusí un aplikashon di 
publikashon di preis, pa 
yuda e siudadano tin mihó 
kontrol riba su kompra. 
Na momentu ku e a- 
plikashon akí keda lansá, tur 
persona por download esaki 
i haña akseso fásil i mobil 
na preis i informashon di e 
diferente produktonan den 
supermerkado i minimar- 
ketnan lokal. 


WILLEMSTAD--Kon- 
tinuando ku investigashon 
den e kasonan di atrako ku 
a kometé na tres minimar- 
ket riba respektivamente 
31 di òktober 2021, 6 i 8 
di novèmber 2021, tim di 
atrako a realisá un deten- 
shon. 


Djabièrnè ultimo, per- 
sonal di tim di atrako a 
detené na Paranaweg e 
hòmber sospechoso M.M.F. 
nasé na Kòrsou di 20 aña di 
edat, relashoná ku e kaso- 
nan ariba menshoná. 
Despues di e detenshon 
tim di atrako a hasí entrada 


hudisial na e adrès men- 
shoná i a konfiská artíku- 
lonan di importansia pa e 
investigashon. 
A presentá e sospechoso 
dilanti un fiskal ouksiliar 
ku a ordená su enkarsela- 
mentu pendiente di mas 
investigashon. 


WILLEMSTAD-- Dja- 
sabra 20 di ougùstùs 2022 
alrededor di 11.04’or, sen- 
tral di polis a risibí infor- 
mashon di un aksidente 
bastante grave ku a tuma 
lugá riba Schottegatweg- 
Noord algu despues di Bea- 
trixlaan. 
For 
di 
investigashon 
preliminar a sali na kla ku 
un outo di famia tabata kore 
riba Schottegatweg-Noord 
den direkshon di Biesheu- 
vel. Shofùr di e vehíkulo 
aki dado momentu a pèrdè 


kontrol riba su stür i bai 
dal kontra di un pikòp ku 
tabata stashoná kantu di ka- 
minda i tambe dos persona 
ku tabata hasi trabounan di 
limpiesa kantu di kaya. 
E impakto tabata asina 
fuerte ku e outo aki a hisa e 
dos víktimanan i benta nan 
over di un muraya di kurá 
di un kas na man drechi di 
kaminda. Tur dos víktima 
di sekso maskulino a fayesé 
na e sitio di e aksidente. 
Investigashon 
den 
e 
kaso aki ta kontinuá 


Mas detenshon relashoná ku atrako 


WILLEMSTAD-- Kon- 
tinuando ku investigashon 
den un kaso di atrako ku a 
kometé dia 25 di mei 2022 
na un minimarket, tim di 
atrako a realisá un deten- 
shon. 


Djabièrnè último, per- 
sonal di tim di atrako a de- 
tené na e krusada di F.D. 
Rooseveltweg i Mirla 
Plateweg e hòmber sos- 
pechoso A.M.F. nase na 
Kòrsou di 19 aña di edat, 


relashoná ku e kaso ariba 
menshoná. 
A presentá e sospechoso 
dilanti un fiskal ouksiliar 
ku a ordená su enkarsela- 
mentu pendiente di mas 
investigashon. 


Detenshon relashoná ku atrako 
Aksidente di tráfiko 
ku dos morto 


Entrante 1 di sèptèmber 
Kambionan den dekreto makutu básiko na vigor 

ARUBA 
KÒRSOU 


WILLEMSTAD 
– 
Djabièrnè 19 di ougùstùs, 
Archivo Nashonal di Kòr- 
sou a risibí bishita di un 


delegashon di Tweede Ka- 
mer di Hulanda. E bishita 
di trabou di e komishon 
fi ho akí ta konsistí di 9 per- 


sona. E honorabel miem- 
bronan a haña chèns di 
sera konosí ku Archivo 
Nashonal di Kòrsou. Relas- 
honá ku e tópiko hopi men- 
shoná mundialmente, esta 
sklabitut, tabatin basta in- 
teres. Nan a haña oportuni- 
dat di mira personalmente e 
fuentenan i dokumentonan 
legítimo ku ta wardá na Ar- 


chivo Nashonal di Kòrsou, 
i partikularmente e heren- 
sia dokumental di hende 
sklavisá na Kòrsou. Pa 
menshoná unu por ehèmpel 
ta e registro di esklabonan. 
Tambe nan por a tuma nota 
di e aspekto di maneho, 
digitalisashon i otro asun- 
tunan pa pone herensia ak- 
sesibel ‘online’. Na Archi- 


vo Nashonal e delegashon a 
haña bastante informashon 
balioso i importante. 
E herensia dokumental 
di hende sklavisá ta riba li- 
sta “Memory of the World” 
di UNESCO pa paisnan di 
Latino Amerika i Karibe, i 
nombrá pa bai riba e lista 
internashonal di “Memory 
of the World” na 2023. 


WILLEMSTAD-- Resi- 
entemente Banco di Caribe 
a hasi un bishita na e fasi- 
lidat pa adultonan mayor, 
Betèsda. E kas di kuido den 
transkurso di añanan a ko- 
nosé hopi kambio. Betèsda 
a tene su kolekta na luna di 
mart último, sinembargo 
Banco di Caribe ke en- 
kurashá tur esnan ku no a 
logra kontribuí den luna di 
kolekta pa hasi esaki via di 
un transferensia bankario 
na kualke momento du- 
rante aña. Banco di Caribe 
ta tuma su responsabilidat 
komo siudadano empre- 
sarial mashá na serio. No 
tur ora ta pa hasi donashon, 
sino tambe pa pone lus riba 
tópikonan importante i na 
su turno inspirá komuni- 


dat pa demostrá empatia pa 
esnan vulnerabel, manera 
grandinan. Den e kaso di 
Betèsda, ta pa yuda kon- 
sientisá komunidat riba e 
nesesidat ku e kas di kuido 
tin pa un kushina i un ‘over- 
dekte’ nobo. Pa hasi esaki, 
Banco di Caribe a produsí 
un video pa Betèsda ku lo 
por mira próksimamente 
na televishon i riba retnan 
sosial di manera ku por in- 
spirá komunidat pa hasi un 
aporte, meskos ku Banco di 
Caribe. 


Mas ku kas di kuido 
Ku enfermeronan, para- 
médikonan 
i 
guiadónan 
di aktividat kapasitá i de- 
diká, Betèsda ta enfoká na 
alsa kalidat di bida di su 


abitantenan. Bida ta sigui 
den Betèsda tambe. Sinem- 
bargo, awor mas ku nunka 
Betèsda mester di aporte 
di komunidat. E kushina 
di Betèsda, un espasio ka- 
minda ya pa 33 aña, dia- 
riamente e trahadónan ta 
ehersé nan trabou ku amor 
i dedikashon ta rekerí re- 
modelashon, pa por sigui 
funshoná di forma opti- 
mal. Aparte di e kushina, 
e espasio ku ta destiná pa 
e abitantenan move, rekreá 
i sosialisá tambe mester di 
re-modelashon. 
Lamen- 
tablemente awor aki e abi- 
tantenan no por rekreá, debí 
na solo i tambe áwaseru. Ta 
p’esei mester krea un espa- 
sio kubrí. Esaki lo garantisá 
mas seguridat, aktividat 


sosial i posibilidat pa e abi- 
tantenan mobilisá. 


Apotá 
Banco di Caribe ta en- 
kurashá komunidat pa mar- 


ka e diferensia. 
Por hasi un transferensia 
pa Betèsda ku un donashon 
chikitu òf grandi na num- 
ber di kuenta 15285001 di 
Banco di Caribe. 


WILLEMSTAD-- E dos 
personanan ku a fayesé 
den e aksidente di djasabra 
20 di ougùstùs 2022 riba 
Schottegatweg-Noord, 
a 
keda identifi ká komo Em- 
manuel C. Martina, nase na 


Kòrsou dia 19 di aprel 1954 
i Chrisphonte Decopin nase 
na Haiti dia 20 di febrüari 
1969. Miéntras tantu polis a 
detené shofùr di e vehíkulo 
ku a kousa e aksidente aki 
pa morto debí na kulpa. 


Identifi kashon víktimanan 
di aksidente di tráfi ko 


Delegashon Tweede Kamer a bishita 
Archivo Nashonal 


Banco di Caribe ku 
sosten na Betèsda 

ARUBA 
ARUBA 


ORANJESTAD -- Dia- 
bierna merdia varios uni- 


ORANJESTAD -- Dia- 
bierna anochi pa 7:45 cen- 
tral di polis ta wordo noti- 
fi ca di un accidente entre un 
brommer y un pick-up ari- 
ba e caminda di San Miguel 
. Patruya motorisa ta prome 
cu ta yega na e sitio y ta 
informa central di polis pa 
manda ambulance cu maxi- 


ORANJESTAD -- Dia- 
bierna algo despues di 8'or 
y mey di anochi a sosode 
un otro accidente entre auto 
cu brommer. 
Esaki a sosode riba e ca- 
minda di Meiveld, un auto 
blanco tabata biniendo di 


Homber agresivo den cas a pone hopi polis mobilisa pa Bubali 


dad di polis a bay un adres 
na Bubali, unda cu tin un 
homber agresivo den cas. 
Adicional e homber lo 
tawata bou infl uencia y por 
ta peligroso. Pa e motibo 
aki varios unidad di polis a 
bay y tambe team di aresto. 
Na yegada di polis, a opta 
pa hala tur hende cu ta 
biba cerca di e homber leu 
pa cualkier eventualidad. 
Via luidspreker di un pa- 
truya tawata comunica cu 
e homber y dun’e instruc- 
cion pa e sali. E homber 
probablemente tawata bou 
infl uencia di un of otro ub- 
stancia. 
Posiblemente ora e la 


mira asina hopi polis y nan 
tawata bisand’e pa sali, e 
agresividad a kita y a sali 
unda nan a pone den boei 


mesora y bay cu ne. 
Tipo di situacionnan ta 
hopi peligroso y mester ac- 
tua cu hopi tactica. 


ORANJESTAD -- Dia- 
bierna den careda di 7'or 
di anochi a sosode un ac- 
cidente cu dos persona 
herida, riba e caminda di 
Hato un poco pariba di e 
rotonde. Un Suzuki Jimny 
cu dos persona masculino 
den dje pa un of otro mo- 
tibo a perde control pariba 
di e rotonde, e auto a hala 


na su man robes dal contra 
acera y a bolter, bay cay 
den e greppel bandi pa- 
zuid di caminda. Na mo- 
mento cu e auto a bolter 
un caha di cerbes y un 
cantidad di botter di cer- 
bes a sali cay for di e auto. 
No ta conoci si nan lo por 
tabata bou infl uencia. E 
chauffeur y e ocupante a 
keda herida, mesora a pidi 
pa ambulance na e sitio. 
Dos ambulance a presenta 
na e sitio y e paramedi- 
conan a tratanan na e sitio 
y despues a transporta am- 
bos pa hospital. 


Auto a bolter y cay den e greppel 


Motociclista a resulta herida den accidente 


pariba, no a duna e brom- 
mer cu tabata biniendo di 
pabou preferencia y a lora 
su dilanti. E impacto fuerte 
a laga e motociclista herida, 
e victima tabata keha di do- 
lornan na su pia y cabes. 
Segun e motociclista e 


la trata na evita e impacto 
pero no a logra. 
Polis y ambulance a pre- 
senta na e sitio, despues 
cu paramediconan di am- 
bulance a trata e victima 
na e sitio a transport'e pa 
hospital. 


Di 5 morto den trafi co riba e caminda San Miguel 


mo urgencia pa e chauffeur 
di e brommer. Chauffeur di 
e brommer no tabata duna 
señal di bida. Ambulance 
ta presenta na e sitio y no 
por a haci Di 5 morto den 
trafi co riba e caminda San 
Miguel nada mas pa cu e 
chauffeur di e brommer. 
Polis di trafi co a presenta 


na e sitio como tambe polis 
technico pa haci e inves- 
tigacion. Slachtofferhulp a 
presenta na e sitio tambe. 
Pa 9:50 Dr. Texier ta 
constata morto di Carlos 
Alberto Rojer naci na Aru- 
ba 30 di juli 1973 ( 49 aña) 
Palabra di condolencia na 
famia di e fayecido. 

ARUBA 
ARUBA 


ORANJESTAD - Dia- 
huebs merdia, a tuma luga 
e fi rmamento di e contract 
pa loke ta e opleiding pa 
mental health professionals 
na Aruba. Ta asina cu dife- 
rente stakeholders di Stuur- 
groep-GGZ a fi rma pa asina 
inicia e opleiding pa mental 
health professional, esaki ta 
un novedad pa Aruba pero 
tambe pa nos region, ca- 
minda dentro di poco lo tin 
17 persona mas cu lo ta op- 
geleid pa por brinda e cuido 
necesario. Algun tempo 
pasa a aproba 250mil fl orin 
pa asina por percura cu e 17 
candidatonan aki por bay e 
opleiding pa mental health 
professional. 
Un paso sumamente im- 
portante cual ta fi t perfecto 
den e vision di Ministerio 
di Husticia yAsuntonan So- 
cial. 
Segun minister di Hus- 
ticia y Asuntonan Social 
Rocco Tjon, e vision ta pa 
haci e cuido ora ta trata 
adiccion, pero tambe salud 
mental mucho mas accesi- 


bel pa un y tur. A base di es- 
aki lo bay tin 17 profesional 
cu no ta resorta solamente 
bou di un departamento, 
pero cu ta resorta bou di 
diferente departamentonan, 
pa di e forma ey brinda e 
ayudo y e cuido necesario 
ora ta toca e parti di salud 
mental. 
E opleiding aki ta bay 
wordo brinda door di Rino 


Zuid den cooperacion cu 
Mental Health Caribbean, 
y e ta bay ta un opleiding 
reconoci pa di e forma ey, 
dentro di poco Aruba lo 
tin su Geestelijk Gezond- 
heidswerkers activo akinan 
na Aruba mes, pa haci e 
cuido uno mucho mas ac- 
cesibel y brinda un miho 
cuido. 
Manera ta conoci a base 


di e vision a termino largo 
tin diferente werkgroepen 
cu ta trahando, cual ta con- 
sisti di trahadonan di e veld. 
Pues, e bunita di e proyecto 
di mental health profes- 
sional opleiding ta, cu el a 
anace for di e veld mes y 
for di ministerio di Husti- 
cia y Asuntonan Social a 
aproba esaki mesora, pa di 
e forma ey aporta tambe na 


eleva e calidad di cuido. 
Por ultimo, e mandatario 
a expresa di ta sumamente 
satisfecho di a presencia 
FADA, 
Witgele 
Kruis, 
Stichting Hunto (FMAA y 
SPD), como tambe Respal- 
do, durante e momento spe- 
cial aki, mirando cu e per- 
sonanan cu ta bay participa 
na e opleiding aki, ta bin for 
di e departamentonan ak. 


ORANJESTAD -- En- 
trante dialuna 22 di augus- 
tus, 2022, Aruba lo tuma un 
paso grandi pa cera Parki- 
etenbos y ta duna inicio na 
un maneho responsabel y 
sostenibel di desperdicio. 
Serlimar lo prohibi e en- 
trega di taira na Dump Par- 
kietenbos. 
Den e manera aki por 
tuma e prome paso pa evita 
candela cu ta kima pa deca- 
das caba na Parkietenbos. 
Taira por ser entrega na na 
Ecotech Freezone NV y 
pronto tambe na Carentra 
VBA. 
Ministerio di Natura- 
lesa a tuma nota di algun 


tireshops cu a tuma e deci- 
sion di ofrece e cliente un 
servicio incompleto na mo- 
mento di cambia taira (nan 
comunicado adhunto). 
E tireshops aki a pidi pa 
delibera cu Gobierno pero 
no a propone un plan of so- 
lucion realistico. 
Desde februari tur in- 
stancia na Aruba por a pro- 
pone un solucion pa e tema 
di tires y ta solamente dos 
compania a presenta plan 
concreto. Esaki no ta mo- 
mento pa bolbe crea tar- 
dansa den e clausura di e 
dump Parkietenbos, cual 
lo crea espacio pa candela 
sigui surgi. 


Na e momento aki ta 
keda na e ciudadano cu ta 
doño di vehiculonan pa 
haci su escohencia na fabor 
di nos Pais. 
Den esaki e ciudadano 
tin diferente opcion pa de- 
shaci di nan taira: 
1. E consumidor por 
opta pa un tire shop cu ta 
brinda servicio incompleto, 
bay cu su taira, y tir’e den 
mondi. Si scohe pa pone 
moralidad un banda y daña 
nos medio ambiente, ta 
core e riesgo di un multa te 
cu 10,000 Florin of 6 luna 
den prison ya cu esaki ta un 
acto castigabel (“strafrech- 
telijk”). 


2. E consumidor por 
opta pa un servicio incom- 
pleto, bay cu su taira, y en- 
trega esaki personalmente 
cerca Ecotech Freezone 
NV unda e lo paga Afl . 0.19 
cent pa kilo. E gran mayo- 
ria di chauffeur na Aruba ta 
haci uso di un taira di mas o 
menos 12 kilo, esta Afl .2,28 
pa segura cu su taira wordo 
procesa den un manera re- 
sponsabel. E consumidor 
tambe por opta pa haci uzo 
di e servicio di e negoshi- 
nan cu ta recoge desperdi- 
cio y hiba esaki na pa ser 
procesa manera menciona 
ariba. 
3. E consumidor por 


opta pa un servicio com- 
pleto cerca cualkier otro 
tireshops na Aruba, inclu- 
yendo e transporte di taira 
na e Ecotech Freezone NV 
of Carentra VBA pa pro- 
cesamento 
responsabel. 
Asina nos tur por contribui 
na paga e candela na dump 
y tene Aruba limpi. 
Minister 
Arends 
ta 
gradici tur compania y ciu- 
dadano cu ta forma parti 
di e solucion pa por cera 
Dump Parkietenbos, y pa 
segura cu tairanan por wor- 
do procesa den un forma 
responsabel pa por paga e 
candela na Parkietenbos y 
scapa nos medio ambiente. 


Tin diferente opcion pa deshaci di taira 
Hunto por paga e candela na Dump Parkietenbos 


A fi rma contract pa preparashon 
pa ‘mental health professionals’ 

KRALENDIJK--E 
kampionnan di SV Real 
Rincon ta na kabes di plei- 


KRALENDIJK--Dos 
aña Boneiru mester a war- 
da, pero awó por landa bai 
Klein Boneiru atrobe pa un 
bon kousa. 
Djadumingu 2 di òktober 
lo ta e dia, di kua Stichting 
Jeugdwerk Jong Bonaire pa 
di 20 biá ta organisá “Swim 


to Klein Bonaire” for di 
Eden Beach. E evento 
popular aki ta start na ku- 
minsamentu di Regata i ta 
e intenshon pa logra fon- 
donan ku esaki pa e aktivi- 
datnan despues di skol. E 
ganashinan ta bai kompleto 
pa e aktividatnan di e sentro 


organisá pa e muchanan. E 
dos aña ku a pasa e eve- 
nementu no por a tuma lugá 
pa motibu di e pandemia 
di Korona. E aña aki ta 
primintí ku esaki atrobe lo 
bira hopi leuk manera den 
pasado. Ta fèrwagt mas òf 
menos un 500 hende ku lo 
partisipá na esaki. 
Esaki den un pustamentu 
pa landa bai Klein Boneiru 
bin bèk, pero tambe un ak- 
tividat pa famia kaminda 
asta esunnan di mas chikitu 
tambe por bai huntu riba un 
fl òter òf huntu ku amigu- 
nan kaminda por kombèrsá 
i kanta ku alegria. 
Eesaki ta nòrmal den 
mei ora. E landadónan lo 
wòrdu dirigi meskos ku 
sèmper dor di botonan i 
Kajaknan di Wardakosta, 


Stinapa, Woodwind i bo- 
luntarionan. 
Partisipantenan ta haña 
un T-shirt. 
Huntu lo tin “warming- 
up” riba beach i un refresko 
na fi nal. 
Krus Kòrá Kòrá tei pre- 
sente si akaso ta nesesario. 


Jong Bonaire 
Stichting 
Jeugdwerk 
Jong Bonaire ta un sentro 
despues di skol pa aktivi- 
datnan. 
Ora skol kaba e mucha- 
nan por bai na Jong Bonaire 
i por haña un lùnch grátis. 
Despues ku kaba kome, 
nan por chillen, hasi de- 
porte òf hasi weganan di 
bòrchi. Ku un donashon 
chikitu e muchanan ta haña 
guia ku nan “huiswerk” òf 


nan ta forma parti di kòm- 
bèrsashon den grupo òf 
wòrkshòpnan instruktivo. 
Fuera di esaki por pensa 
riba ku tópikonan manera 
violensia di kas, pero tambe 
pa konbèrtí den método di 
kálkulo Europeo na esun di 
Merka. Nan ta haña infor- 
mashon tokante di eskoho 
di un profeshon, alkohòl 
i usamentu di droga, “seif 
sèks” i muchu mas. 
Despues di 4' or tin de- 
ferente 
aktividatnan 
di 
spòrt, edukashon i rekrea- 
shon, wentsùrf, beisbòl, 
pinpòn, island tour, músika, 
proyektonan di kompiuter, 
“make-up”,landamentu, 
dùik etc. 
Tur esakinan na Jeug- 
dhuis Jong Bonaire despues 
di oranan di skol. 
KRALENDIJK--Tem- 
porada di Beisbòl Pony 
League ta kuminsá djára- 
son awó na Fèlt Dudy 
Josephia o sea e bòlpark 
remodelá, esaki mihó ko- 
nosí komo Ama’s Ballpark 
na Tera Kòrá. Aworkí por 
sièrto un hoya di un bòl- 
park pegá ku Jossy Boek- 
houdt Ballpark i Fèlt ATC 
na Tera Kòrá. 
E kampionato ta tuma 
lugá di 24 ougùstùs pa 18 


sèptèmber 2022. E katego- 
rianan den e kampionato ta 
di 6U, 8U,12U i 15U. 
Weganan lo ta di djára- 
son pa djadumingu. 
Djárason pa djabièrnè 
e weganan ta di 5:30 pa 
6:45.Djasabra 
i 
djadu- 
mingu e weganan lo ta di 
8'or mainta pa 5'or atardi. 
Den entrevista ku nos lo 
tin ku Kumar Piar e siman 
aki, nos lo bini ku mas in- 
formashon tokante esaki. 


SV Real Rincon na 
kabes Buèlta Seis 


òf Buèlta Seis despues di 
djabièrnè último, di kua tur 
e 6 ekiponan den e plei-òf 


a hunga un partido. Posi- 
shon ekiponan. Éksito na 
e ekiponan den e plei-òf. 


SV Real Rincon 1 hungá 
1 ganá 
saldo +3 
3 punto. 
SV Vitesse 
1 hungá 
1 ganá 
saldo +2 
3 punto. 
SV Estrellas 
1 hungá 
1 ganá 
saldo +1 
3 punto 
SV Vespo 
1 hungá 
1 pèrdí, 
saldo -1 
0 punto. 
SV Uruguay 
1 hungá 
1 pèrdí 
saldo -2 
0 punto. 
SV Atl. Flamindo 1 hungá 
1 pèrdí 
saldo -3 
0 punto. 


Timnan den e kampionato 


Kategoria 6U 
Wolfpack Rays 
Wolfpack Braves. 
Angels. 
Stars. 


Kategoria 8U 
Wolfpack Mets. 
Wolfpack Orioles. 
Wolfpack Padres. 
Tigers. 
Stars. 


Kategoria 10U 
Wolfpack Reds. 
Wolfpack Padres. 
Stars. 


Kategoria 12U 
Wolfpack Redsox. 
Stars. 
Tigers. 


Kategoria 15U 
Wolfpack Marlins. 
Tigers. 
Stars. 


Temporada Beisbòl Pony League ta 
kuminsá djárason awó 


Porfi n landamentu 
atrobe pa Klein Boneiru 

KRALENDIJK--SV 
Estrellas di Nort Sali- 
ña, djabièrnè último 19 


ougùstùs 2022, den partido 
ku a tuma lugá den Sta- 
dion Antonio Trenidad na 


Rincon, a gana di e ekipo 
di SV Vespo di Rincon ku 
skor di 2-1 den kontinu- 


ashon di plei-òf Buèlta Seis 
kampionato 2022 di futbòl 
di nos isla. Tabata un parti- 
do ku SV Estrellas fo’i tem- 
pran a pika dilanti, despues 
SV Vespo ta empatá 1-1, pa 
fi nalmente SV Estrellas bai 
den bentaha i mantené ben- 
taha pa bai ku e viktoria di 
2-1 i tres puntonan di e par- 
tido. Tabata na di 17 minüt 
di e partido ku SV Estrel- 
las a bai dilanti 1-0 ku gol 
di Javier Martha. Na di 31 
minüt di e partido SV Ve- 
spo ta empatá e partido 1-1 
ku gol di Jursten Trenidad, 
por sièrto tremendo kabesa- 
so riba un kruse di Jandino 
Frans. Ku e skor empatá 


na unu e partido ta parti na 
dos pa sosiegu reglamenta- 
rio di partido. Di dos mitar 
di e partido e ekiponan ta 
buta preshon riba otro ku 
atakenan, pero tabata SV 
Estrellas ku gol di Sigrel 
Burnet ta logra bai dilanti 
2-1. Esaki tabata sufi siente 
pa SV Estrellas bai ku e 
viktoria i tres puntonan di 
e partido, ya ku despues di 
esaki e partido no a konosé 
mas gol, e partido ta fi na- 
lisá den viktoria di 2-1 pa 
SV Estrellas di Nort Saliña. 
Ku e resultado aki pues, SV 
Estrellas ta logra su promé 
3 puntonan di e plei-òf. Rè- 
fri ku a dirigí e partido aki 
ta Ashier Martines huntu ku 
su asistentenan na banda. 
Un total di 508 fanátiko a 
paga pa mira e partido, loke 
ta bon pa 337 adulto, 118 
mucha i 53 fanátiko riba 60 
aña. Un danki di parti FFB 
ta bai na e fanatikada ku a 
paga pa mira e partido. 
Riba potrètnan rèfrinan 
ku a dirigí e partido huntu 
ku e kapitannan di e eki- 
ponan promé ku e partido, e 
ekiponan i tambe outornan 
di e golnan di e partido. 


SV Estrellas 2-1 riba SV Vespo 
den plei-òf Buèlta Seis 

Pa info i komunikado den Extra/BONERIANO, 
USA MAIL: 
extrabon@gmail.com 


